2006D0805 — LV — 07.03.2007 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2006. gada 24. novembris) par dzīvnieku veselības kontroles pasākumiem saistībā ar klasisko cūku mēri dažās dalībvalstīs (izziņots ar dokumenta numuru K(2006) 5538) (Dokuments attiecas uz EEZ) (2006/805/EK) (OV L 329, 25.11.2006, p.67)

Grozīta ar:









▼B

KOMISIJAS LĒMUMS

(2006. gada 24. novembris)

par dzīvnieku veselības kontroles pasākumiem saistībā ar klasisko cūku mēri dažās dalībvalstīs

(izziņots ar dokumenta numuru K(2006) 5538)

(Dokuments attiecas uz EEZ)

(2006/805/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu, ņemot vērā Bulgārijas un Rumānijas Pievienošanās aktu un jo īpaši tā 42. pantu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu ( 1 ), un jo īpaši tās 10. panta 4. punktu, ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu ( 2 ), un jo īpaši tās 9. panta 4. punktu, tā kā: (1) Ar Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei ( 3 ) ievieš obligātos Kopienas pasākumus minētās slimības kontrolei. Tajā noteikti pasākumi, kas jāveic klasiskā cūku mēra uzliesmojuma gadījumā. Šie pasākumi ietver dalībvalstu plānus klasiskā cūku mēra apkarošanai savvaļas cūku populācijā un savvaļas cūku ārkārtas vakcināciju konkrētos apstākļos. (2) Komisijas 2003. gada 18. jūlija Lēmums 2003/526/EK par aizsardzības pasākumiem pret klasisko cūku mēri dažās dalībvalstīs ( 4 ) tika pieņemts, reaģējot uz klasiskā cūku mēra uzliesmojumiem lēmumā minētajās dalībvalstīs. Pamatojoties uz pieņemto lēmumu, piemēro slimības kontroles pasākumus attiecībā uz klasisko cūku mēri lēmumā minēto dalībvalstu apgabalos, ja šī slimība ir konstatēta savvaļas cūkām, lai novērstu šīs slimība izplatību citos Kopienas apgabalos. (3) Minētajām dalībvalstīm jāveic attiecīgi pasākumi, lai novērstu cūku mēra izplatību. Tāpēc attiecīgās dalībvalstis ir iesniegušas Komisijai šīs slimības apkarošanas plānus un pret to vērstos ārkārtas vakcinācijas plānus, kuros iekļauti pasākumi, kas vajadzīgi šīs slimības apkarošanai infekcijas skartajos apgabalos, kas definēti attiecīgajos plānos un kuri jāpiemēro saimniecībām, kurās audzē cūkas un kas atrodas minētajos apgabalos. (4) Ņemot vērā epidemioloģisko situāciju dažos Vācijas, Francijas un Slovākijas apgabalos, ir lietderīgi, ka šos slimības kontroles pasākumus attiecībā uz dzīvu cūku, kuiļu spermas un cūku olšūnu un embriju nosūtīšanas ierobežojumiem, kā paredzēts Lēmumā 2003/526/EK, minētajām dalībvalstīm nosaka arī šajā lēmumā. (5) Turklāt klasiskais cūku mēris ir atklāts Bulgārijā savvaļas cūku populācijā un cūkām, kuras audzē saimniecībās, un vēl arvien ir aizdomas par to, ka šī slimība minētajās populācijās regulāri atkārtojas. Tādēļ, ņemot vērā Bulgārijas pievienošanos, no tās pievienošanās dienas jāparedz noteikums attiecībā uz klasisko cūku mēri. (6) Bulgārija ir veikusi attiecīgus pasākumus minētās slimības kontrolei atbilstīgi Direktīvā 2001/89/EK paredzētajiem pasākumiem un Komisijai apstiprināšanai iesniegusi plānu klasiskā cūku mēra apkarošanai savvaļas cūku populācijā un plānu savvaļas cūku ārkārtas vakcinācijai visā Bulgārijas teritorijā. (7) Atkarībā no minētās slimības epidemioloģiskās situācijas Bulgārijā ir lietderīgi šajā lēmumā paredzēt slimības kontroles pasākumus attiecībā uz visu Bulgārijas teritoriju. (8) Turklāt, lai novērstu klasiskā cūku mēra izplatību citos Kopienas apgabalos, ir lietderīgi šajā lēmumā paredzēt aizliegumu nosūtīt svaigu cūkgaļu un gaļas izstrādājumus un produktus, kuri sastāv no Bulgārijas izcelsmes cūkgaļas vai kuru sastāvā ir Bulgārijas izcelsmes cūkgaļa. Šāda cūkgaļa un cūkgaļas produkti un izstrādājumi jāmarķē ar īpašu marķējumu, kuru nevar sajaukt ar cūkgaļas veselības marķējumu, kas paredzēts Eiropas Parlamenta un Padomes 2004. gada 29. aprīļa Regulā (EK) Nr. 854/2004, ar ko nosaka īpašus higiēnas pasākumus attiecībā uz dzīvnieku izcelsmes pārtiku ( 5 ), un identifikācijas marķējumu, kas paredzēts Eiropas Parlamenta un Padomes Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku ( 6 ). Tomēr ir lietderīgi, ka šādi cūkgaļas izstrādājumi un gaļas produkti, kuri sastāv no cūkgaļas vai kuru sastāvā ir cūkgaļa, var tikt nosūtīti uz citām dalībvalstīm, ja tos apstrādā tādā veidā, ka tiek iznīcināts jebkāds klātesošs klasiskā cūku mēra vīruss. (9) Ja uz dalībvalsti attiecina aizliegumu nosūtīt svaigu cūkgaļu un gaļas izstrādājumus un produktus, kuri sastāv no cūkgaļas vai kuru sastāvā ir cūkgaļa no konkrētām dalībvalsts apgabalu daļām, šā lēmuma atbilstības nodrošināšanai ar šo lēmumu jānosaka konkrētas prasības, īpaši attiecībā uz sertifikāciju šādas gaļas, tās izstrādājumu vai produktu nosūtīšanai no citiem minētās dalībvalsts apgabaliem, kuros minētais aizliegums nav spēkā. (10) Lēmums 2003/526/EK ir grozīts vairākas reizes. Tādēļ ir lietderīgi atcelt minēto lēmumu un to aizstāt ar šo lēmumu. (11) Lēmums jāpārskata, pamatojoties uz dalībvalstīs veikto klasiskā cūku mēra situācijas novērtējumu, un jo īpaši deviņus mēnešus pēc Bulgārijas pievienošanās dienas. (12) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, tā kā: IR PIEŅĒMUSI ŠO LĒMUMU.







1. pants

Priekšmets un darbības joma

▼M2

Ar šo lēmumu nosaka konkrētus kontroles pasākumus saistībā ar klasisko cūku mēri dalībvalstīs vai to reģionos, kas iekļauti pielikumā (“attiecīgās dalībvalstis”).

▼B

To piemēro neatkarīgi no klasiskā cūku mēra apkarošanas plāniem un pret šo slimību vērstās ārkārtas vakcinācijas plāniem, kas apstiprināti atbilstīgi Komisijas Lēmumam 2003/135/EK ( 7 ), 2004/832/EK ( 8 ), 2005/59/EK ( 9 ) un 2006/800/EK ( 10 ).

2. pants

Aizliegums nosūtīt dzīvas cūkas no pielikumā uzskaitītajiem apgabaliem

Attiecīgās dalībvalstis nodrošina, ka dzīvas cūkas no šo valstu apgabaliem netiek nosūtītas uz citām dalībvalstīm, ja vien šo cūku izcelsme nav:

a) pielikumā uzskaitītajos apgabalos; un

b) saimniecībā, kurā 30 dienu laikā tieši pirms attiecīgo cūku nosūtīšanas nav ievestas dzīvas cūkas no pielikumā uzskaitītajiem apgabaliem.

3. pants

Cūku pārvietošana un tranzīts attiecīgajās dalībvalstīs

1. Attiecīgās dalībvalstis nodrošina, ka dzīvas cūkas netiek nosūtītas no saimniecībām, kas atrodas pielikumā uzskaitītajos apgabalos, uz tās pašas dalībvalsts apgabaliem, izņemot:

a) no saimniecībam, kurās veiktajā klasiskā cūku mēra klīniskā pārbaudē un seroloģiskajos testos gūti negatīvi rezultāti atbilstīgi 8. panta 1. punkta b) un c) apakšpunktam;

b) gadījumus, kad cūkas pārvieto tieši uz kautuvēm tūlītējai nokaušanai.

2. Attiecīgās dalībvalstis nodrošina, ka cūku tranzītu caur pielikumā uzskaitītajiem apgabaliem veic tikai pa galvenajiem autoceļiem vai dzelzceļiem, neapstājoties transportlīdzeklim, kas pārvadā cūkas.

4. pants

Aizliegums nosūtīt kuiļu spermas kravas un cūku olšūnu un embriju kravas no pielikumā uzskaitītajiem apgabaliem

Attiecīgā dalībvalsts nodrošina, ka no tās teritorijas uz citām dalībvalstīm netiek nosūtīti:

a) kuiļu spermas sūtījumi, ja vien sperma nav iegūta no kuiļiem, kuri ir turēti apstiprinātā savākšanas centrā, kas minēts Padomes Direktīvas 90/429/EEK ( 11 ) 3. panta a) punktā un neatrodas šā lēmuma pielikumā uzskaitītajos apgabalos;

b) cūku olšūnu un embriju sūtījumi, ja vien attiecīgo olšūnu un embriju izcelsme nav no cūkām, kuras audzētas saimniecībās, kas neatrodas šā lēmuma pielikumā uzskaitītajos apgabalos.

5. pants

Aizliegums nosūtīt konkrētus sūtījumus no šā lēmuma pielikuma III daļā uzskaitītajiem apgabaliem un īpaši veselības marķējumi

Attiecīgās dalībvalstis, kuru apgabali ir uzskaitīti šā lēmuma pielikuma III daļā, nodrošina, ka:

a) svaigas cūkgaļas sūtījumus no saimniecībām, kas atrodas šā lēmuma pielikuma III daļā uzskaitītajos apgabalos, un gaļas izstrādājumus un produktus, kas sastāv no cūkgaļas vai kuru sastāvā ir cūkgaļa, no attiecīgajiem apgabaliem nesūta uz citām dalībvalstīm;

b) šā panta a) punktā minēto svaigo gaļu un gaļas izstrādājumus marķē ar īpašu veselības marķējumu, kas nevar būt ovāls un kuru nevar sajaukt ar: — identifikācijas marķējumu gaļas izstrādājumumiem un gaļas produktiem, kas sastāv no cūku gaļas vai kuru sastāvā ir cūku gaļa, kā paredzēts Regulas (EK) Nr. 853/2004 II pielikuma I sadaļā; un — veselības marķējumu svaigai cūkgaļai, kā paredzēts Regulas (EK) Nr. 854/2004 I pielikuma I sadaļas III nodaļā.

6. pants

Veselības serifikācijas prasības attiecīgajām dalībvalstīm

Attiecīgās dalībvalstis nodrošina, ka veselības sertifikātā, kas paredzēts:

a) Padomes Direktīvas 64/432/EEK ( 12 ) 5. panta 1. punktā un kuru pievieno cūku sūtījumam no attiecīgās dalībvalsts apgabala, ieraksta šādu informāciju: “Dzīvnieki ir atbilstīgi 2006. gada 24. novembra Komisijas Lēmuma 2006/805/EK galīgam variantam par dzīvnieku veselības pasākumiem attiecībā uz klasisko cūku mēri dažās dalībvalstīs”;

b) Padomes Direktīvas 90/429/EEK 6. panta 1. punktā un ko pievieno spermas sūtījumiem no attiecīgās dalībvalsts apgabala, ieraksta šādu informāciju: “Sperma ir atbilstīga 2006. gada 24. novembra Komisijas Lēmuma 2006/805/EK par dzīvnieku veselības pasākumiem attiecībā uz klasisko cūku mēri dažās dalībvalstīs”;

c) Komisijas Lēmuma 95/483/EK ( 13 ) 1. pantā un ko pievieno cūku embriju un olšūnu sūtījumiem no attiecīgās dalībvalsts apgabala, ieraksta šādu informāciju: “Embriji un olšūnas ( 14 ) ir atbilstīgi 2006. gada 24. novembra Komisijas Lēmuma 2006/805/EK par dzīvnieku veselības pasākumiem attiecībā uz klasisko cūku mēri dažās dalībvalstīs.

7. pants

Sertifikācijas prasības attiecībā uz dalībvalstīm, kuru apgabali ir uzskaitīti šā lēmuma pielikuma III daļā

Dalībvalstis, kuru apgabali ir uzskaitīti šā lēmuma pielikuma III daļā, nodrošina, ka attiecībā uz tādu svaigu cūkgaļu un gaļas izstrādājumiem un produktiem, kas sastāv no cūkgaļas vai kuru sastavā ir cūkgaļa, kurai nepiemēro 5. pantā paredzēto aizliegumu un ko nosūta uz citām dalībvalstīm:

a) veic veterināro sertifikāciju atbilstīgi Padomes Direktīvas 2002/99/EK ( 15 ) 5. panta 1. punktam; un

b) pievieno atbilstīgu veselības sertifikātu, kas paredzēts Kopienas iekšējai tirdzniecībai, kā noteikts 1. pantā Komisijas Regulā (EK) Nr. 599/2004 ( 16 ), un kura II daļā ieraksta šādu informāciju: “Svaiga cūkgaļa un gaļas izstrādājumi un produkti, kas sastāv no cūku gaļas vai kuru sastāvā ir cūku gaļa atbilstīgi 2006. gada 24. novembra Komisijas Lēmuma 2006/805/EK par dzīvnieku veselības pasākumiem attiecībā uz klasisko cūku mēri dažās dalībvalstīs.”

8. pants

Prasības attiecībā uz saimniecibām un transportlīdzekļiem pielikumā uzskaitītajos apgabalos

Attiecīgā dalībvalstis nodrošina, ka:

a) Direktīvas 2001/89/EK 15. panta 2. punkta b) apakšpunkta otrajā un ceturtajā līdz septītajā ievilkumā paredzētos noteikumus piemēro saimniecībās, kurās tur un audzē cūkas un kuras atrodas šā lēmuma pielikumā uzskaitītajos apgabalos;

b) transportlīdzekļus, kuri ir izmantoti cūku transportēšanai no saimniecībām, kas atrodas šā lēmuma pielikumā uzskaitītajos apgabalos, nekavējoties iztīra un dezinficē pēc katras transportēšanas darbības, un pārvadātājs sniedz apstiprinājumu par šādu dezinfekciju.

9. pants

Izņēmumi attiecībā uz cūku nosūtīšanu no šā lēmuma pielikuma I daļā uzskaitītajiem apgabaliem

1. Atkāpjoties no 2. panta un pamatojoties uz galamērķa dalībvalsts iepriekšēju apstiprinājumu, cūku nosūtīšanu no tādām saimniecībām, kas atrodas šā lēmuma pielikuma I daļā uzskaitītajos apgabalos, uz saimniecībām vai kautuvēm, kas atrodas citos minētajā pielikumā uzskaitītajos apgabalos, nosūtīšanas dalībvalsts var atļaut, ja attiecīgo cūku izcelsme ir saimniecībā, kurā:

a) neviena dzīva cūka nav ievesta 30 dienu laikā tieši pirms attiecīgo cūku nosūtīšanas;

b) valsts pilnvarots veterinārārsts ir veicis klasiskā cūku mēra klīnisko pārbaudi atbilstīgi pārbaudes un paraugu ņemšanas procedūrai, kas paredzēta Komisijas Lēmuma 2002/106/EK ( 17 ) pielikuma IV nodaļas A daļā un minētā pielikuma IV nodaļas D daļas 1., 2. un 3. punktā; un

c) septiņu dienu laikā tieši pirms to nosūtīšanas dienas nosūtāmo cūku grupās ir veikti klasiskā cūku mēra seroloģiskie testi paraugiem, un no savāktajiem nosūtamo cūku paraugiem ir iegūti negatīvi rezultāti; paraugi jāņem vismaz no tāda cūku skaita, kas ir pietiekams, lai nosūtāmo cūku sūtījumā būtu iespējams noteikt 10 % seroprevalanci ar 95 % ticamību.

Tomēr c) apakšpunktu nepiemēro attiecībā uz cūkām, kuras nosūta tieši uz kautuvēm tūlītējai nokaušanai.

2. Nosūtot 1. punktā minētās cūkas, attiecīgās dalībvalstis nodrošina, ka 6. panta a) punktā minētajā veselības sertifikātā ir iekļauta papildu informācija par klīniskās pārbaudes, paraugu ņemšanas un seroloģisko testu veikšanas datumiem un, kā paredzēts šā panta 1. punktā, testēto paraugu skaits, izmantotā testa veids un pārbaudes rezultāti.

10. pants

Izņēmumi attiecībā uz konkrētiem sūtījumiem no šā lēmuma pielikuma III daļā uzskaitītajiem apgabaliem

Atkāpjoties no 5. panta, attiecīgās dalībvalstis, kuru apgabali ir uzskaitīti šā lēmuma pielikuma pielikuma III daļā, var atļaut nosūtīt svaigu cūkgaļu un gaļas izstrādājumus un produktus, kas sastāv no cūkgaļas vai kuru sastāvā ir cūkgaļa no saimniecībām, kuras atrodas minētajos apgabalos, uz citām dalībvalstīm, ja:

a) minētie produkti ir ražoti un apstrādāti atbilstīgi Padomes Direktīvas 2002/99/EK 4. panta 1. punktam;

b) uz minētajiem produktiem attiecina veterināro sertifikāciju atbilstoši Direktīvas 2002/99/EK 5. pantam; un

c) attiecīgajiem produktiem ir pievienots atbilstīgs Kopienas iekšējai tirdzniecībai paredzēts veselības sertifikāts, kā noteikts Komisijas Regulā (EK) Nr. 599/2004, un kura II daļā ieraksta šādu informāciju: “Produkts ir atbilstīgs 2006. gada 24. novembra Komisijas Lēmuma 2006/805/EK par dzīvnieku veselības pasākumiem attiecībā uz klasisko cūku mēri dažās dalībvalstīs.”

11. pants

Attiecīgo dalībvalstu informācijas prasības

Attiecīgās dalībvalstis Pārtikas aprites un dzīvnieku veselības pastāvīgajā komitejā, informē Komisiju un dalībvalstis par klasiskā cūku mēra seroloģiskās uzraudzības rezultātiem, kas veikta pielikumā uzskaitītajos apgabalos, kā paredzēts klasiskā cūku mēra apkarošanas plānos vai pret šo slimību vērstajos ārkārtas vakcinācijas plānos, kurus apstiprinajusi Komisija un kas minēti šā lēmuma 1. panta otrajā daļā.

12. pants

Atbilstība

Grozījumus pasākumos, kurus piemēro tirdzniecībai, dalībvalstis izdara tā, lai panāktu šo pasākumu atbilstību šim lēmumam, un nekavējoties attiecīgi izziņo pieņemtos pasākumus. Dalībvalstis par šiem pasākumiem nekavējoši informē Komisiju.

13. pants

Atcelšana

Ar šo atceļ Lēmumu 2003/526/EK.

14. pants

Piemērojamība

Šo lēmumu piemēro tikai, stājoties spēkā Bulgārijas un Rumānijas Pievienošanās līgumam, un no tā spēkā stāšanās dienas.

Šo lēmumu piemēro deviņus mēnešus.

15. pants

Adresāti

Šis lēmums ir adresēts dalībvalstīm.

▼M2









PIELIKUMS

I DAĻA

1. Vācija

A. Reinzeme-Pfalca:

a) Kreis Ahrweiler: Adenau un Altenahr pašvaldības;

b) Kreis Daun: pašvaldības Obere Kyll un Hillesheim, apdzīvotās vietas Betteldorf, Dockweiler, Dreis-Brück, Hinterweiler un Kirchweiler (Daun pašvaldībā), apdzīvotās vietas Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath un Welcherath (Kelberg pašvaldībā), apdzīvotās vietas Berlingen, Duppach, Hohenfels-Essingen, Kalenborn-Scheuern, Neroth, Pelm un Rockeskyll (Gerolstein pašvaldībā), kā arī Gerolstein pilsēta;

c) Kreis Bitburg-Prüm: apdzīvotās vietas Büdesheim, Kleinlangenfeld, Neuendorf, Olzheim, Roth bei Prüm, Schwirzheim un Weinsheim (Prüm pašvaldībā).

B. Ziemeļreina-Vestfālene:

a) Kreis Euskirchen: Bad Münstereifel, Mechernich, Schleiden pilsētas un apdzīvotas vietas Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (Euskirchen pilsētā), un pašvaldības Blankenheim, Dahlem, Hellenthal, Kall un Nettersheim;

b) Kreis Rhein-Sieg: Meckenheim un Rheinbach pilsētas, Wachtberg pašvaldība, apdzīvotas vietas Witterschlick, Volmershofen, Heidgen (Alfter pašvaldībā) un apdzīvotas vietas Buschhoven, Morenhoven, Miel un Odendorf (Swisttal pašvaldībā);

c) Aachen pilsēta: uz dienvidiem no autoceļa A4, A544 un Bundesstrasse B1;

d) Bonnas pilsēta: uz dienvidiem no Bundesstrasse 56 un autoceļa A 565 (no Bonn-Endenich uz Bonn-Poppelsdorf) un uz dienvidrietumiem no Bundesstrasse 9;

e) Kreis Aachen: Monschau un Stolberg pilsētas, Simmerath un Roetgen pašvaldības;

f) Kreis Düren: Heimbach un Nideggen pilsētas, Hürtgenwald un Langerwehe pašvaldības.

2. Francija

Lejasreinas un Mozeles departamenta teritorija uz rietumiem no Reinas un Reinas–Marnas kanāla, uz ziemeļiem no autoceļa A4 , uz austrumiem no Sāres upes un uz dienvidiem no robežas ar Vāciju un Holtzheim, Lingolsheim un Eckbolsheim pašvaldības.

II DAĻA

1. Ungārija

Nógrád apgabala teritorija.

2. Slovākija

Veterinārijas un pārtikas pārvalžu teritorijas šādos rajonos: Trenčín (kas ietver Trenčín un Bánovce nad Bebravou rajonus), Prievidza (kas ietver Prievidza un Partizánske rajonus), Púchov (kas ietver vienīgi Ilava rajonu), Žiar nad Hronom (kas ietver Žiar nad Hronom, Žarnovica un Banská Štiavnica rajonus), Zvolen (kas ietver Zvolen, Krupina un Detva rajonus), Lučenec (kas ietver Lučenec un Poltár rajonus) un Veľký Krtíš.

III DAĻA

1. Bulgārija

Visa Bulgārijas teritorija.